

**Ашық деректердің интернет-порталында орналастырылатын ашық деректердің тізбесін бекіту туралы**

***Күшін жойған***

Қазақстан Республикасы Сыбайлас жемқорлыққа қарсы іс-қимыл агенттігі (Сыбайлас жемқорлыққа қарсы қызмет) төрағасының м.а. 2020 жылғы 13 наурыздағы № 72 бұйрығы. Қазақстан Республикасының Әділет министірлігінде 2020 жылғы 27 наурызда № 20181 болып тіркелді. Күші жойылды - Қазақстан Республикасы Сыбайлас жемқорлыққа қарсы іс-қимыл агенттігі (Сыбайлас жемқорлыққа қарсы қызмет) Төрағасының 2022 жылғы 9 қарашадағы № 397 бұйрығымен.

      Ескерту. Күші жойылды - ҚР Сыбайлас жемқорлыққа қарсы іс-қимыл агенттігі (Сыбайлас жемқорлыққа қарсы қызмет) Төрағасының 09.11.2022 № 397 (алғашқы ресми жарияланған күнінен кейін күнтізбелік он күн өткен соң қолданысқа енгізіледі) бұйрығымен.

      "Ақпараттандыру туралы" 2015 жылғы 24 қарашадағы Қазақстан Республикасы Заңының 9-бабы 1-тармағының 15) тармақшасына сәйкес, БҰЙЫРАМЫН:

      1. Қоса беріліп отырған ашық деректердің интернет-порталында орналастырылатын ашық деректер тізбесі бекітілсін.

      2. Қазақстан Республикасы Сыбайлас жемқорлыққа қарсы іс-қимыл агенттігінің (Сыбайлас жемқорлыққа қарсы қызмет) Стратегия және жедел басқару департаменті (Штаб) заңнамамен белгіленген тәртіпте:

      1) осы бұйрықтың Қазақстан Республикасының Әділет министрлігінде мемлекеттік тіркелуін;

      2) осы бұйрықты Қазақстан Республикасы Сыбайлас жемқорлыққа қарсы іс-қимыл агенттігінің (Сыбайлас жемқорлыққа қарсы қызмет) интернет-ресурсында орналастыруды қамтамасыз етсін.

      3. Осы бұйрықтың орындалуын бақылау Қазақстан Республикасы Сыбайлас жемқорлыққа қарсы іс-қимыл агенттігінің (Сыбайлас жемқорлыққа қарсы қызмет) аппарат басшысына жүктелсін.

      4. Осы бұйрық алғашқы ресми жарияланған күнінен кейін күнтізбелік он күн өткен соң қолданысқа енгізіледі.

|  |  |
| --- | --- |
| *Министрдің м.а.* | *О. Бектенов* |

**"КЕЛІСІЛДІ"**

**Қазақстан Республикасы Цифрлық даму,**

**инновациялар және аэроғарыш**

**өнеркәсібі министрлігі**

|  |  |
| --- | --- |
|  | Қазақстан Республикасы Сыбайлас жемқорлыққа қарсы іс - қимыл агенттігі (Сыбайлас жемқорлыққа қарсы қызмет) төрағасының 2020 жылғы 13 наурызы № 72 бұйрығымен бекітілді |

**Ашық деректердің интернет-порталында орналастырылатын ашық деректер тізбесі**

|  |  |  |  |  |  |
| --- | --- | --- | --- | --- | --- |
| № | Ашық деректер жинағының атауы | Жаңғырту мерзімділігі | Ақпаратты ұсыну мерзімі | Дерекөз (Ашық деректер интернет-порталының автоматтандырылған жұмыс орны (бұдан әрі - АЖО) арқылы немесе мемлекеттік органның Application Programming Interface жүйелері арқылы) | Жауапты құрылымдық бөлімше |
| 1 | Агенттіктің құрылымы | өзгеру шамасына қарай | өзгеру шамасына қарай | Ашық деректер интернет-порталының АЖО | Кадр жұмысы департаменті |
| 2 | Агенттіктегі бос лауазымдар туралы ақпарат | бос лауазымдарға орналасуға конкурс жариялануына қарай | бос лауазымдарға орналасуға конкурс жариялануына қарай | Ашық деректер интернет-порталының АЖО | Кадр жұмысы департаменті |
| 3 | Қазақстан Республикасы Сыбайлас жемқорлыққа қарсы іс - қимыл агенттік (Сыбайлас жемқорлыққа қарсы қызмет) басшылығының азаматтарды қабылдау кестесі | тоқсан сайын | есепті кезеңнен кейінгі айдың 15 - күніне | Ашық деректер интернет-порталының АЖО | Стратегия және жедел басқару департаменті (Штаб) |
| 4 | Агенттіктің стратегиялық жоспары | жыл сайын | есепті кезеңнен кейінгі айдың 25-күніне | Ашық деректер интернет-порталының АЖО | Стратегия және жедел басқару департаменті (Штаб) |
| 5 | Агенттіктің Стратегиялық жоспарын іске асыру туралы есеп | жыл сайын | есепті кезеңнен кейінгі 25 ақпанға | Ашық деректер интернет-порталының АЖО | Стратегия және жедел басқару департаменті (Штаб) |
| 6 | Анықталған сыбайлас жемқорлық құқық бұзушылықтар туралы ақпарат | тоқсан сайын | есепті кезеңнен кейінгі айдың 25-күніне | Ашық деректер интернет-порталының АЖО | Стратегия және жедел басқару департаменті (Штаб) |
| 7 | Жеке және заңды тұлғалардың өтініштері бойынша ақпарат | тоқсан сайын | есепті кезеңнен кейінгі айдың 25-күніне | Ашық деректер интернет-порталының АЖО | Стратегия және жедел басқару департаменті (Штаб) |
| 8 | Халықаралық шарттардың тізбесі | өзгеріс шамасына қарай | өзгеру шамасына қарай | Ашық деректер интернет-порталының АЖО | Серіктестік департаменті |
| 9 | Агенттік желісі бойынша өткізілетін халықаралық іс-шаралар туралы ақпарат | тоқсан сайын | есепті кезеңнен кейінгі айдың 25-күніне | Ашық деректер интернет-порталының АЖО | Серіктестік департаменті |
| 10 | Жобалау кеңселерінің жұмысы, адалдық алаңы және Protection Business and Investments туралы ақпарат | тоқсан сайын | есепті кезеңнен кейінгі айдың 15-күніне | Ашық деректер интернет-порталының АЖО | Парасаттылық департаменті |
| 11 | Халық арасында сыбайлас жемқорлыққа қарсы мәдениетті қалыптастыру жөніндегі қызмет туралы ақпарат | тоқсан сайын | есепті кезеңнен кейінгі айдың 15-күніне | Ашық деректер интернет-порталының АЖО | Парасаттылық департаменті |
| 12 | Сыбайлас жемқорлыққа қарсы мониторинг жүргізу нәтижелері | тоқсан сайын | есепті кезеңнен кейінгі айдың 25-күніне | Ашық деректер интернет-порталының АЖО | Превенция департаменті |
| 13 | Мемлекеттік органдардың, ұйымдардың, квазимемлекеттік сектор субъектілерінің сыбайлас жемқорлыққа ықпал ететін себептер мен жағдайларды жою жөніндегі ұсынымдарды орындауы мониторингінің нәтижелері | жарты жылда 1 рет | есепті кезеңнен кейінгі айдың 25-күніне | Ашық деректер интернет-порталының АЖО | Превенция департаменті |
| 14 | Мемлекеттік органдардың, ұйымдардың, квазимемлекеттік сектор субъектілерінің қызметіндегі сыбайлас жемқорлық тәуекелдеріне сыртқы талдау нәтижелері туралы ақпарат | тоқсан сайын | есепті кезеңнен кейінгі айдың 25-күніне | Ашық деректер интернет-порталының АЖО | Превенция департаменті |
| 15 | Сыбайлас жемқорлық құқық бұзушылықтар жасау себептері мен жағдайларын жою бойынша Қазақстан Республикасының Қылмыстық-процестік кодексiнің 200-бабы тәртібімен ұсынымдарды қарау нәтижелері туралы ақпарат | тоқсан сайын | есепті кезеңнен кейінгі айдың 25-күніне | Ашық деректер интернет-порталының АЖО | 1 департамент |

© 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК